ประกาศการไฟฟ้าฝ่ายผลิตแห่งประเทศไทย

เรื่อง  กำหนดเขตสำรวจสายส่งไฟฟ้า ขนาด ๒๓๐ กิโลโวลต์

จากสถานีไฟฟ้าย่อยร้อยเอ็ด ๒ ไปยังสถานีไฟฟ้าย่อยสุรินทร์

อาศัยอำนาจตามความในมาตรา ๒๘ แห่งพระราชบัญญัติการไฟฟ้าฝ่ายผลิตแห่งประเทศไทย พุทธศักราช ๒๕๑๑ แก้ไขเพิ่มเติมโดยพระราชบัญญัติการไฟฟ้าฝ่ายผลิตแห่งประเทศไทย (ฉบับที่ ๕) พุทธศักราช ๒๕๓๕

จึงประกาศให้ทราบทั่วกันว่า การไฟฟ้าฝ่ายผลิตแห่งประเทศไทย จะดำเนินการสำรวจข้อมูลทั่วไป เพื่อเลือกแนวสำหรับก่อสร้างสายส่งไฟฟ้าขนาด ๒๓๐ กิโลโวลต์ จากสถานีไฟฟ้าย่อยร้อยเอ็ด ๒ ซึ่งตั้งอยู่ในท้องที่อำเภอเมืองร้อยเอ็ด จังหวัดร้อยเอ็ด ไปยังสถานีไฟฟ้าย่อยสุรินทร์ ซึ่งตั้งอยู่ในท้องที่อำเภอเมืองสุรินทร์ จังหวัดสุรินทร์ โดยมีรายละเอียดในการสำรวจผ่านเขตจังหวัด และอำเภอต่าง ๆ ดังนี้ คือ

๑. จังหวัดร้อยเอ็ด         อำเภอเมืองร้อยเอ็ด อำเภอศรีสมเด็จ อำเภอจตุรพักตรพิมาน อำเภอเกษตรวิสัย อำเภอปทุมรัตต์

๒. จังหวัดบุรีรัมย์          อำเภอสตึก

๓. จังหวัดสุรินทร์          อำเภอเมืองสุรินทร์ อำเภอชุมพลบุรี อำเภอท่าตูม

                              อำเภอจอมพระ กิ่งอำเภอเขวาสินรินทร์

ทั้งนี้  ตั้งแต่บัดนี้เป็นต้นไป

ประกาศ ณ วันที่ ๙ กุมภาพันธ์ พ.ศ. ๒๕๔๕

วิทยา  คชรักษ์

ผู้ว่าการการไฟฟ้าฝ่ายผลิตแห่งประเทศไทย